ઇસ્લામની ઉત્પત્તિ પહેલાં પ્રાચીન ઈરાનમાં જરથુષ્ટ્ર ધર્મનો જ ફેલાવો હતો. ૭મી સદીમાં તુર્કો અને આરબોએ ઈરાન ઉપર ભયંકર આક્રમણ કર્યું અને કત્લેઆમની તમામ સીમાઓ તોડી નાખી. પારસીઓને જબરદસ્તી ઇસ્લામમાં ધર્મપરિવર્તન કરાવવામાં આવ્યાં અને જે મુસલમાન બનવા નહોતા માંગતા તેમની હત્યા કરી દેવામાં આવતી. ‘સેસેનિયન’ સામ્રાજ્યના પતન બાદ મુસ્લિમ આક્રમણકારીઓ દ્વારા હેરાનપરેશાન કરતા હતા અને તેનાથી બચવા માટે પારસી લોકો પોતાનો દેશ છોડીને ભાગવા લાગ્યા. ઇસ્લામિક ક્રાંતિના આ કાળમાં કેટલાક ઈરાનીઓએ ઇસ્લામ ન સ્વીકાર્યો અને તેઓ એક જહાજમાં બેસી ભારત તરફ ભાગી આવ્યા.